IRPC ลั่น! ปี 68 อิบิทด้า 2 หมื่นลบ. ลุ้นปิด 2-3 ดีลใหญ่ วงเงิน 6-7 พันลบ.
IRPC ตั้งเป้าหมายปี 68 ดัน “อิบิทด้า” แตะ 2 หมื่นลบ. และขยับสู่ 3 หมื่นลบ. ในปี 73 ส่วนปีนี้เจรจาพันธมิตรไทย-เทศ ราว 2-3 ราย ตั้งงบลงทุนราว 6-7 พันลบ.
IRPC ตั้งเป้าหมายปี 68 ดัน “อิบิทด้า” แตะ 2 หมื่นลบ. และขยับสู่ 3 หมื่นลบ. ในปี 73 ส่วนปีนี้เจรจาพันธมิตรไทย-เทศ ราว 2-3 ราย ตั้งงบลงทุนราว 6-7 พันลบ.
1 มิ.ย. 2565

นางณิชชา จิรเมธธนกิจ รองกรรมการผู้จัดการใหญ่ บัญชีและการเงิน (CFO) บริษัท ไออาร์พีซี จำกัด (มหาชน) หรือ IRPC เปิดเผยกับ “ข่าวหุ้นธุรกิจ” ผ่านรายการ “ข่าวหุ้น” ออกอากาศทางช่อง MCOT HD30 ในวันที่ 1 มิถุนายน 2565 ระบุว่า บริษัทคาดการณ์ปลการดำเนินงานงวดไตรมาส 2/2565 จะฟื้นตัวดี จากค่าการกลั่นที่ดีขึ้นมากเมื่อเทียบกับไตรมาส 1/2565 โดยเฉพาะในกลุ่มปิโตรเลียม ซึ่งปัจจุบันมีสัดส่วนรายได้อยู่ประมาณ 70-75% อีกทั้งจากสถานการณ์โควิดที่คลี่คลาย รวมถึงการคลายล็อกมากขึ้นยังส่งผลให้มีความต้องการใช้น้ำมันเพิ่มขึ้น
ทั้งนี้ บริษัทตั้งเป้าปี 2568 จะมีอิบิทด้าที่ระดับ 2 หมื่นล้านบาท และแตะระดับ 3 หมื่นล้านบาทในปี 2573 โดยในปีนี้บริษัทมีโอกาสปิดดีลใหญ่ที่ปัจจุบันกำลังเจรจาราว 2-3 ราย ซึ่งมีทั้งพันธมิตรในประเทศและต่างประเทศ ที่คาดว่าจะใช้งบประมาณราว 6-7 พันล้านบาท
“ส่วนในเรื่องของเงินปันผล ที่ผ่านมาแม้ว่าบางปีบริษัทไม่ค่อยดีแต่เราก็ยังคงจ่ายเงินปันผล อย่างในปีที่แล้วเราจ่ายยีลด์สูงมาก ราว 5% เลยทีเดียว ซึ่งก็ถือเป็นการดูแลผู้ถือหุ้นทุกๆ คน” นางณิชชา กล่าว